การตรวจเลือด การวิเคราะห์ผลเลือด
แพทย์จะสั่งให้ตรวจเลือด (ตรวจระดับไขมันและไขมันที่รวมตัวกับโปรตีนในเลือด) ซึ่งจำเป็นในการตรวจหาปริมาณไขมันแอลดีแอล (LDL) ไขมันเอชดีแอล (HDL) และไตรกลีเซอไรด์ ไขมันทั้งสามชนิดนี้รวมกันเพื่อใช้สำหรับการอ่านค่าคอเลสเตอรอลที่สมบูรณ์   ไขมันแอลดีแอล (LDL) คือลิโพโปรตีนที่มีความหนาแน่นต่ำ มักหมายถึงปริมาณไขมันแอลดีแอล (LDL) กับไขมันวีแอลดีแอล (VLDL) ซึ่งคือลิโพโปรตีนที่มีความหนาแน่นต่ำมากรวมกัน เมื่อเวลาผ่านไป ไขมันแอลดีแอลจะรวมตัวเป็นก้อนเกาะตามหลอดเลือดแดง ทำให้หลอดเลือดแดงตีบลงและเพิ่มโอกาสเสี่ยงที่จะเป็นโรคหัวใจ โรคหลอดเลือดในสมองแตกหรืออาการแทรกซ้อนที่เกี่ยวข้องกับหัวใจและหลอดเลือดได้ ไขมันแอลดีแอลจึงจัดเป็นคอเลสเตอรอลที่ไม่ดีต่อร่างกาย ไขมันเอชดีแอล (HDL) โพโปรตีนที่มีความหนาแน่นสูง ซึ่งทำหน้าที่ขนส่งคอเรสเตอรอลภายในกระแสเลือดกลับไปที่ตับและลดปริมาณคอเลสเตอรอลในเลือด ดังนั้นเราจึงเรียกไขมันเอชดีแอลว่าคอเลสเตอรอลชนิดดี ไตรกลีเซอไรด์เป็นโมเลกุลไขมันอีกชนิดหนึ่งที่อยู่ในเลือดของมนุษย์ ซึ่งสามารถทำให้หลอดเลือดแดงตีบและแข็งตัว ปริมาณไตรกลีเซอไรด์สูงสามารถเพิ่มโอกาสเสี่ยงที่จะเป็นโรคและอาการแทรกซ้อนที่เกี่ยวข้องกับหัวใจและหลอดเลือดเช่นเดียวกับไขมันแอลดีแอล คุณต้องงดอาหารและเครื่องดื่มเป็นเวลา 9-12 ชั่วโมงก่อนการตรวจเลือด เพื่อให้ได้ค่าของสารต่างๆ ในเลือดที่แม่นยำที่สุด  ที่ทำเช่นนี้เพราะผลเลือดที่แม่นยำต้องใช้ค่าของเลือดที่แท้จริงที่ไม่มีสารอาหารมาผสม  คุณสามารถดื่มน้ำเปล่าได้ในระหว่างการงดอาหารและเครื่องดื่มก่อนตรวจเลือด ห้องแล็บจะทำการทดสอบเลือดตัวอย่างของคุณตามกระบวนการที่เหมาะสมก่อนส่งผลเลือดคืน โดยปกติแพทย์จะขอนัดดูอาการครั้งต่อไปในอีกหนึ่งสัปดาห์หลังจากที่คุณได้ตรวจเลือดแล้ว เพื่อวิเคราะห์ผลเลือด ระดับคอเลสเตอรอลของคุณจะบอกถึงความเข้มข้นของคอเลสเตอรอลในเลือด ตัวเลขจะเป็นค่าปริมาณคอเลสเตอรอล ซึ่งมีหน่วยเป็นมิลลิกรัมต่อปริมาณเลือดที่มีหน่วยเป็นเดซิลิตร (มิลลิกรัมต่อเดซิลิตร) ห้องทดลองอาจละหน่วยของค่าต่างๆ ในผลเลือดของคุณ แต่ตัวเลขเหล่านั้นมีหน่วยเป็นมิลลิกรัมต่อเดซิลิตร แพทย์จะถือว่าค่าไขมันแอลดีแอลที่ดีที่สุดควรต่ำกว่า 100 มิลลิกรัมต่อเดซิลิตร สำหรับคนที่ไม่มีโรคประจำตัวใดๆ เกณฑ์ทั้งหมดสำหรับปริมาณไขมันแอลดีแอลมีดังนี้:  ดีมาก/ไขมันแอลดีแอลต่ำ – ต่ำกว่า 100 มิลลิกรัม/เดซิลิตร ดี/ไขมันแอลดีแอลสูงเล็กน้อย - 100 ถึง 129 มิลลิกรัม/เดซิลิตร พอใช้/ไขมันแอลดีแอลค่อนข้างสูง – 130 ถึง 159 มิลลิกรัม/เดซิลิตร ไม่ดี/ไขมันแอลดีแอลสูง - 160 ถึง 189 มิลลิกรัม/เดซิลิตร ไม่ดีมาก/ไขมันแอลดีแอลสูงมาก – สูงกว่า 190 มิลลิกรัม/เดซิลิตร คุณจะได้ตัวเลขระบุค่าไขมันเอชดีแอลที่แตกต่างออกไป แพทย์จะถือว่าค่าไขมันเอชดีแอลที่ดีที่สุดอยู่ที่ 60 มิลลิกรัมต่อเดซิลิตรหรือมากกว่านั้น สำหรับคนที่ไม่มีโรคประจำตัวใดๆ การวิเคราะห์ค่าไขมันเอชดีแอลทั้งหมดมีดังนี้:  ดีมาก – อย่างต่ำ 60 มิลลิกรัมต่อเดซิลิตร ค่อนข้างเสี่ยงที่จะเป็นโรคหัวใจ - 41 ถึง 59 มิลลิกรัมต่อเดซิลิตร มีความเสี่ยงสูงที่จะเป็นโรคหัวใจ – ต่ำกว่า 40 มิลลิกรัมต่อเดซิลิตร ระดับไตรกลีเซอไรด์สูงจะเพิ่มความเสี่ยงในการเกิดภาวะหลอดเลือดแดงแข็งและตีบ เช่นเดียวกับปริมาณไขมันแอลดีแอลสูง อีกทั้งยังเพิ่มความเสี่ยงที่จะเป็นโรคหัวใจหรือโรคหลอดเลือดในสมองแตกด้วย ค่าไตรกลีเซอไรด์ที่แพทย์เห็นว่าเหมาะสมที่สุดควรต่ำกว่า 150 มิลลิกรัมต่อเดซิลิตร ในกรณีที่คุณไม่มีโรคประจำตัวอื่นๆ การวิเคราะห์ค่าไตรกลีเซอไรด์ทั้งหมดมีดังนี้:  ดีมาก – ต่ำกว่า 150 มิลลิกรัมต่อเดซิลิตร สูงเล็กน้อย - 150 ถึง 199 มิลลิกรัมต่อเดซิลิตร สูง - 200 ถึง 499 มิลลิกรัมต่อเดซิลิตร สูงมาก – สูงเกิน 500 มิลลิกรัมต่อเดซิลิตร เมื่อคุณมีตัวเลขของทั้งสามค่า คุณสามารถคำนวณหาค่าคอเลสเตอรอลรวมโดยใช้สมการง่ายๆ ดังนี้:  ไขมันแอลดีแอล + ไขมันเอชดีแอล + (ไตรกลีเซอไรด์/5) = คอเลสเตอรอลรวม ยกตัวอย่างเช่น ถ้าค่าไขมันแอลดีแอลของคุณคือ 100 ไขมันเอชดีแอล 60 และไตรกลีเซอไรด์ 150 ดังนั้นสมการจะออกมาแบบนี้: 100 + 60 + (150/5). เมือใส่ตัวเลขทั้งหมดลงไปในสมการ คุณจะสามารถหารและบวกตัวเลขทั้งหมดเข้าด้วยกันและได้ค่าคอเลสเตอรอลรวม   ยกตัวอย่างการคำนวณจากสมการข้างต้น จะได้เป็น 100 + 60 + (150/5) = 100 + 60 + 30 = 190. คุณสามารถใช้เครื่องคำนวณออนไลน์ที่จะช่วยคิดค่าคอเลสเตอรอลรวมจากตัวเลขแต่ละค่าของคุณได้ ค่าคอเลสเตอรอลรวมคล้ายกับค่าของไขมันแต่ละชนิดข้างต้น ซึ่งแบ่งค่าตามค่าที่เหมาะสมไปจนถึงระดับอันตราย แพทย์จะถือว่าค่าคอเลสเตอรอลรวมที่ดีที่สุดควรต่ำกว่า 200 มิลลิกรัมต่อเดซิลิตร ในกรณีที่คุณไม่มีโรคประจำตัว เกณฑ์ของค่าคอเลสเตอรอลรวมมีดังนี้:  ดีมาก – ต่ำกว่า 200 มิลลิกรัมต่อเดซิลิตร ค่อนข้างสูง - 200 ถึง 239 มิลลิกรัมต่อเดซิลิตร สูง - 240 มิลลิกรัมต่อเดซิลิตรหรือสูงกว่านั้น แม้ว่าค่าคอเลสเตอรอลรวมนั้นมีประโยชน์ใช้บอกอะไรได้หลายอย่าง คุณก็ควรประเมินค่าผลเลือดแต่ละส่วนไปพร้อมกับแพทย์เพราะตัวเลขอาจทำให้คุณเข้าใจผิดได้ ยกตัวอย่างเช่น ไขมันแอลดีแอล 99 + ไขมันเอชดีแอล 60 + (ไตรกลีเซอไรด์ 200/5) = ค่าคอเลสเตอรอลรวม 199  ค่าคอเลสเตอรอลรวมนี้ดูปกติดี แต่หากดูค่าไขมันแต่ละอันแยกกันแล้ว ไตรกลีเซอไรด์นั้นสูงถึง 200 แพทย์อาจจะต้องพูดคุยหาทางช่วยควบคุมค่าไตรกลีเซอไรด์ของคุณ ถ้าค่าไขมันตัวไหนหรือค่าคอเลสเตอรอลรวมของคุณมากเกินพอดี แพทย์มักจะแนะนำให้ปรับเปลี่ยนวิธีการดำเนินชีวิต เพื่อลดคอเลสเตอรอล ตามขั้นตอนดังนี้:  ลดไขมันอิ่มตัว ไขมันทรานส์ เกลือและน้ำตาลในอาหารแต่ละมื้อของคุณ เลือกกินอาหารที่ดีต่อสุขภาพ เช่น ผัก ผลไม้ ถั่ว ธัญพืช โปรตีนจากเนื้อไม่มีไขมัน ออกกำลังกายแบบคาร์ดิโอ ซึ่งเป็นการออกกำลังกายที่เน้นการกระตุ้นระบบไหลเวียนโลหิต ระบบเผาผลาญ เพื่อเสริมสร้างกล้ามเนื้อหัวใจให้แข็งแรง อย่างต่ำ 30 นาทีต่อวัน เลิกสูบบุหรี่ (ถ้าส่งผลกระทบ) ควบคุมน้ำหนักให้สมส่วนพอดีกับร่างกาย คุณสามารถดูข้อมูลฉบับเต็มพร้อมขั้นตอนเพื่อลดคอเลสเตอรอลได้ที่ การป้องกันการอุดตันของหลอดเลือดแดงด้วยวิธีธรรมชาติ
ไปพบแพทย์. งดอาหารและเครื่องดื่มก่อนพบแพทย์. รอผลเลือด. อ่านค่าที่ได้. ประเมินระดับไขมันแอลดีแอล. ประเมินระดับไขมันเอชดีแอล. ประเมินค่าไตรกลีเซอไรด์. นำตัวเลขของผลที่คุณได้มาใส่ในสมการเพื่อหาค่าคอเลสเตอรอลรวม. คำนวณค่าคอเลสเตอรอลรวม. ประเมินค่าคอเลสเตอรอลรวม. ให้แพทย์ดูผลเลือดไปพร้อมกับคุณ. วิธีลดคอเลสเตอรอล.
https://www.wikihow.com/Calculate-Total-Cholesterol https://www.wikihow.com/Calculate-Total-Cholesterol
Giving the Blood Sample Interpreting the Results